BCP: กำไร 2Q59 ดีกว่าคาดเล็กน้อยแนะนำซื้อราคาเป้าหมาย 39.00 บาท
BCP รายงานกำไรไตรมาส 2/59 เท่ากับ 2.4 พันล้านบาท เพิ่มจาก 47 ล้านบาทในไตรมาส1/59 โดยโรงกลั่นผลิตเต็มที่ในไตรมาส 2/59 หลังปิดซ่อมบำรุงไปในไตรมาส 1/59 แต่กำไรสุทธิอ่อนลง 13.5%เทียบช่วงเดียวกันของปีก่อนเพราะค่า GRM ที่ลดลง บริษัทมีกำไรจากสต็อก 905 ล้านบาทในไตรมาส 2/59 และกำไรสุทธิครึ่งปีแรกคิดเป็น 39% ของประมาณการกำไรทั้งปีที่ 6.3 พันล้านบาท แต่คาดว่ากำไรในครึ่งปีหลังจะมากขึ้นจึงไม่มีการปรับประมาณการ และคงคำแนะนำซื้อ ให้ราคาพื้นฐาน 39 บาท
11 ส.ค. 2559

บล.ดีบีเอสฯ ระบุในบทวิเคราะห์วันนี้(11 ส.ค.59) ว่าบริษัท บางจากปิโตรเลียม จำกัด (มหาชน) หรือ BCP รายงานกำไรไตรมาส 2/59 เท่ากับ 2.4 พันล้านบาท เพิ่มจาก 47 ล้านบาทในไตรมาส1/59 โดยโรงกลั่นผลิตเต็มที่ในไตรมาส 2/59 หลังปิดซ่อมบำรุงไปในไตรมาส 1/59 แต่กำไรสุทธิอ่อนลง 13.5%เทียบช่วงเดียวกันของปีก่อนเพราะค่า GRM ที่ลดลง บริษัทมีกำไรจากสต็อก 905 ล้านบาทในไตรมาส 2/59 และกำไรสุทธิครึ่งปีแรกคิดเป็น 39% ของประมาณการกำไรทั้งปีที่ 6.3 พันล้านบาท แต่คาดว่ากำไรในครึ่งปีหลังจะมากขึ้นจึงไม่มีการปรับประมาณการ และคงคำแนะนำซื้อ ให้ราคาพื้นฐาน 39 บาท
ธุรกิจโรงกลั่น &amp; ค้าปลีกน้ำมัน อัตราการใช้กำลังการผลิตของโรงกลั่นงวดไตรมาส2/59 อยู่ในระดับปกติที่ 1.12 แสนบาร์เรล/วัน อัตราการใช้กำลังผลิต 93% ค่าการกลั่น (GRM) เพิ่มจาก 5.35 เป็น 6.3 ดอลลาร์/บาร์เรล (เทียบ เทียบไตรมาสก่อนหน้า) ซึ่งสวนทางกับอุตสาหกรรมที่ลดลง ซึ่งเป็นผลจากฐานต่ำในไตรมาส 1/59 ที่บริษัทปิดซ่อมบำรุงโรงกลั่น หากเทียบ เทียบช่วงเดียวกันของปีก่อนพบว่า GRM ลดลงมากจาก 10.4 ดอลลาร์/บาร์เรลในไตรมาส 2/58 สำหรับธุรกิจค้าปลีกน้ำมัน ยังมีค่าการตลาดที่ดี 0.87 บาท/ลิตร (หรือประมาณ 4 ดอลลาร์/บาร์เรล) แต่อ่อนลงจากไตรมาส 1/59 ที่ 0.93 บาท/ลิตร อย่างไรก็ดียังคงสูงกว่าเป้าหมายทั้งปี 59 ที่ 0.76 บาท/ลิตร โดยปัจจัยหนุน คือ อุปสงค์น้ำมันที่เพิ่ม (ปริมาณขายน้ำมันในไตรมาส 2/59 เพิ่มเป็น 483 ล้านลิตร/เดือน จาก 451 ล้านลิตร/เดือนในช่วงไตรมาส 2/58 แต่ลดลงจาก 488 ล้านลิตร/เดือนในไตรมาส 1/59)
ธุรกิจอื่นๆ อ่อนลง เทียบไตรมาสก่อนหน้าโดย EBITDA จากโรงไฟฟ้าโซลาร์และไบโอดีเซลลดลง 23.5%เทียบช่วงเดียวกันของปีก่อนและ 17.5%เทียบไตรมาสก่อนหน้าเพราะมีผลขาดทุนจากโรงไฟฟ้าในญี่ปุ่นซึ่งยังกำลังการผลิตยังต่ำที่ 13 MW เข้ามา (กำลังการผลิตเต็มที่เท่ากับ 198 MW) แต่ราคาน้ำมันดิบที่เพิ่มทำให้ผลขาดทุนในธุรกิจสำรวจและผลิตน้อยลงและธุรกิจทำกำไรที่เป็นเงินสดได้
แนวโน้มครึ่งปีหลังคาดว่าโรงกลั่นจะเดินเครื่องปกติ และไม่น่าจะมีกำไร/ขาดทุนจากสต็อกก้อนใหญ่มาก โดยผู้บริหารมองว่าโรงกลั่นน่าจะผลิตได้ที่ 1.1 แสนบาร์เรล/วันในครึ่งปีหลัง แต่การอ่อนลงของ GRM ยังเป็นความเสี่ยงโดยเฉพาะของน้ำมันดีเซล &amp; Jet ที่อยู่ในภาวะอุปทานล้น แต่ GRM ก็จะพลิกฟื้นขึ้นได้ในช่วงปลายไตรมาส 3 ที่จะมีการปิดซ่อมบำรุงก่อนเข้าสู่ฤดูหนาว